《石蒙恩召还以病留滞度岁赋此诗道别呈诸同官》
宋代·李石

三驰旌聘合翻然，万里君恩荷记怜。
肯许老饕同守岁，且因春酒介新年。
风传鹢首五湖浪，雪涨蟆颐一脉泉。
他日堂中元佑脚，只堪诵说学苏仙。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。